open-index/open-wikipedia-markdown huggingface dataset:
Clifton (New Jersey)

**Clifton** on kaupunki Yhdysvaltojen New Jerseyn osavaltiossa Passaicin piirikunnassa. Sen asukasluku oli vuoden 2010 väestönlaskennan mukaan 84&nbsp;136.

## Maantiede

Clifton sijaitsee New Jerseyn osavaltion koillisosassa Passaicin piirikunnassa Passaicjoen varrella. Sen naapurikaupunkeja ovat Paterson ja Passaic. Kaupungin länsipuolella sijaitsee Garret Mountain Reservation -puisto, jonka kallioiden mukaan Clifton on saanut nykyisen nimensä.

## Historia
Hollantilaiset ostivat nykyisen Cliftonin käsittäneen alueen delaware-intiaaneilta vuonna 1679 ja sen ensimmäiset siirtolaiset saapuivat vuonna 1685. Alun perin seutu tunnettiin intiaanien käyttämällä nimellä Acquackanock. Acquackanockin kaupunki eli township käsitti tuolloin nykyiset Patersonin, Passaicin, Little Fallsin ja West Patersonin alueet. Myöhemmin Clifton oli osa Passaicin kaupunkia ja itsenäinen Cliftonin kaupunki perustettiin vuonna 1917. Kaupunki kasvoi huomattavasti 1900-lvun aikana.

## Talous
Nykyinen Clifton on teollisuusaluetta. Paikallisen teollisuuden tuotteisiin kuuluvat esimerkiksi teräs, tekstiilit, kemikaalit ja elektroniikka, sekä muovi- ja paperituotteet.

Kotitalouksien keskimääräiset vuosittaiset ansiot Cliftonissa aikavälillä 2014–2018 olivat 74&nbsp;307 USD ja henkilöä kohden 33&nbsp;355 USD. 9,7&nbsp;% väestöstä eli köyhyysrajan alapuolella.

## Väestö
Kaupungin asukasluku oli vuoden 2010 väestönlaskennan mukaan 84&nbsp;136 ja vuoden 2019 arvion mukaan 85&nbsp;052. Kaupungin asukkaista 66,1&nbsp;% oli taustaltaan valkoisia (latinot pois lukien 45,3&nbsp;%), 6,4&nbsp;% afroamerikkalaisia, 37,7&nbsp;% latinoja mistä tahansa rodusta ja 9,7&nbsp;% aasialaisia. 54,1&nbsp;% kaupungin asukkaista puhui kotonaan jotakin muuta kieltä, kuin englantia ja 35&nbsp;% kaupungin asukkaista oli syntynyt ulkomailla.

## Lähteet
Nikon D7500

**Nikon D7500** on Nikonin huhtikuussa 2017 julkistama digitaalinen järjestelmäkamera. Siinä on 21 megapikselin APS-C-kokoinen CMOS-kenno. Kameralla pystyy kuvaamaan jopa kahdeksan kuvaa sekunnissa ja videoimaan 4K-laatuista videota 30 kuvaa sekunnissa ja FullHD-laatuista videota 60 kuvaa sekunnissa. Kamerassa on 3,2 tuuman kääntyvä kosketusnäyttö ja tuki Bluetoothille ja Wi-Fi:lle. Kameran runko painaa akun kanssa 720 grammaa.

Nikon D7500 on Nikon D7200:n seuraaja.

## Lähteet

## Aiheesta muualla

* Nikon D7500 Nikonin sivuilla
Elämystalous

**Elämystalous** on yhdysvaltalaisten taloustutkijoiden B. Joseph Pine II ja James H. Gilmore 1990-luvun loppupuolella kirjassaan ”The Experience Economy” lanseeraama käsite.. Pine ja Gilmore kiteyttävät elämystalouden neljään e-kirjaimeen: entertainment (viihde), education (opettaminen), escapism (eskapismi) ja esthetics (esteettisyys).

Lapin elämysteollisuuden osaamiskeskus LEO on kehittänyt Elämyskolmio-mallin, jonka avulla voidaan edistää tuotteiden ja palveluiden elämyksellisyyttä. Mallin mukaan elämyksellisessä tuotteessa on seuraavat kuusi elementtiä: yksilöllisyys, aitous, tarina, moniaistisuus, kontrasti ja vuorovaikutuksellisuus.

Elämystalous on 2000-luvun talouden trendi. Elämystaloudessa asiakas maksaa siitä, että pääsee kokemaan jotain itselleen merkityksellisestä. Tällöin tuotteen hinnalla ei ole asiakkaan näkökulmasta ole suurta merkitystä, vaan kilpailutekijänä on tuotteen tuottama elämys ja muistot. Näin tuotteesta on mahdollista saada suurempi kate.

Elämystalouden tilastointi on ollut viime aikoihin asti vähäistä. Tällä hetkellä Tilastokeskuksessa elämystalouden ja -kulutuksen piiriin lasketaan kuuluvaksi kolmen elämänalueen matkailun, urheilun ja kulttuurin piiriin kuuluvia toimintoja. Näin laskettuna yksittäinen suomalainen kotitalous käyttää elämyksiin vuosittaan noin neljänneksen tuloistaan.

## Lähteet

## Kirjallisuutta
*
Adiel Bergroth

**Adiel Bergroth** (3. marraskuuta 1848 Keuruu – 26. huhtikuuta 1905 Helsinki) oli suomalainen pappi, rehtori ja moninkertainen valtiopäivämies. 

## Henkilöhistoria
Adiel Bergrothin vanhemmat olivat rovasti Frans Henrik Bergroth ja Hilda Elisabet Fabritius ja puoliso vuodesta 1874 Lydia Petterson (k. 1931). Bergroth valmistui filosofian maisteriksi 1873, suoritti teologian erotutkinnon 1875 ja vihittiin papiksi 1888. Hän toimi Viipurin ruotsalaisen lyseon uskonnon ja suomen kielen lehtorina vuodesta 1877, samoin kuin koulun rehtorina. Bergroth oli pappissäädyn edustaja valtiopäivillä 1894, 1897, 1899, 1900, 1904 ja 1905.

Kirjailijat Eva Hirn ja Kersti Bergroth sekä kirjailija ja suomentaja Anna Inkeri Relander olivat Adiel Bergrothin ja Lydia Pettersonin lapsia.

## Julkaisuja
* *Herätyssanoja eli raamatunlause lyhykäisesti selitetty kunakin vuoden päivänä*, 1879, J. F. Lobstein, suom. Adiel Bergroth.

## Lähteet
Moritz August von Thümmel

**Moritz August von Thümmel** (27. toukokuuta 1738 Leipzig – 26. lokakuuta 1817 Coburg) oli saksalainen kirjailija.

Thümmel sai vuonna 1768 salaneuvoksen ja ministeriarvon Sachsen-Koburgissa ja erosi virkapalveluksesta vuonna 1783.

Hän käytti Christoph Martin Wielandin kevyttä ja ruokotonta esitystapaa, ja hän onnistui hyvin teoksella *Wilhelmine, oder der vermählte Pedant* (1764), joka on aatelisten ylimielisyyttä pilkkaava koominen runomuotoinen proosakertomus. *Die Inoculation der Liebe* (1771) on runomuotoinen hieno ja naiivi pilailu. 

Hänen merkittävin teoksensa on kuitenkin *Reise in die mittäglichen Provinzen von Frankreich* (1791–1805), joka on matkakirja Voltairen, Laurence Sternen ja Tobias Smollettin tyyliin, mutta joka pinnallisuudestaan huolimatta on sisällöllisesti runsas ja tosi ja kuvaa elävästi tilannetta juuri ennen Ranskan vallankumousta. Thümmelin kootut teokset ilmestyivät kuusiosaisena vuosina 1811–1819.

## Lähteet

## Aiheesta muualla
Tuuli Kuittinen

**Tuuli Kuittinen** F.C.E. (s. 15. syyskuuta 1964) on suomalainen elokuvaleikkaaja, joka on valmistunut Taideteollisen korkeakoulun elokuvataiteen osastolta 1994. Hän saanut kaksi parhaan elokuvaleikkauksen Jussi-ehdokkuutta, elokuvista *[[Lunastus (elokuva)|Lunastus]]* (1997) ja *[[Ompelijatar (elokuva)|Ompelijatar]]* (2015). Hän on leikannut yli sata elokuvaa, niin fiktioita kuin dokumenttielokuvia. Vuonna 2021 Tuuli Kuittinen sai Aho & Soldan -elämäntyöpalkinnon. Aho & Soldan -elämäntyöpalkinto myönnetään suomalaiselle dokumenttielokuvataiteilijalle. Kriteereinä on suomalaista luovaa dokumenttia kehittänyt merkittävä elokuvatyö. Lisäksi vaaditaan pitkään laadukkaana jatkunut ura dokumenttielokuvan parissa.

## Valikoitu filmografia leikkaajana

* Uppo-Nalle, 1991
* Mestari, 1992
* Yemanján tyttäret, 1995
* Apinajuttu, 2000
* Myyrän aarre, 2001
* Olipa Kerran Utopia, 2004
* Sielun linna, 2004
* Weisaaja, 2004
* Zahara & Urga, 2005
* Hiljainen tila, 2005
* Isä meidän, 2006
* Paanajärven Anni, 2006
* Taakankantaja, 2006
* Huuto tuuleen, 2007
* Saalis, 2007
* Family Meeting, 2007
* Risto Räppääjä, 2008
* Jos mulla ois valta, 2008
* Yksin Jumala, 2008
* Villa Mairea, 2009
* Tadao Ando / Koshino House, 2009
* Risto Räppääjä ja polkupyörävaras, 2009
* Göringin sauva, 2010
* Prinsessa, 2010
* Jäämarssi, 2011
* Tuntematon emäntä, 2011
* Varasto, 2011
* Risto Räppääjä ja viileä Venla, 2012
* Sattuman syyt, 2012
* Hukkamies, 2012
* Viru – Tarinoita hotellista, 2013
* Isänmaallinen mies, 2013
* Himmlerin kanteleensoittaja, 2014 
* Eila, Rampe ja Likka, 2014
* Ompelijatar, 2015
* Matka minuksi, 2015
* Tunteiden temppelit, 2015
* Sodan murtamat, 2016
* Ympyrät ja kivet, 2016
* Syysprinssi, 2016
* Lauluja utopiasta, 2017
* Maailman viimeinen kirjakauppa, 2017
* Ryhmäteatteri, 2018
* Mestari Cheng, 2019
* Silmästä silmään, 2020
* Surunkesyttäjät, 2022

## Lähteet

## Aiheesta muualla
* 
*Tuuli Kuittinen Elonetissa
Otto Johan Blåfield

**Otto Johan Blåfield** (9. joulukuuta 1867 Tampere – 21. kesäkuuta 1936 Kokkola) oli suomalainen hammaslääkäri, lääkäri ja valtiopäivämies. 

Blåfieldin vanhemmat olivat kaupunginlääkäri, hovineuvos Carl Otto Johan Blåfield ja Ebba Elisabeth Gustava Masalin ja puoliso vuodesta 1900 Elin Maria Ström (k. 1936). Blåfield tuli ylioppilaaksi 1887, suoritti hammaslääketieteen lisensiaatin tutkinnon 1894 ja lääketieteen lisensiaatin tutkinnon 1900. Hän toimi hammaslääkärinä Helsingissä 1894–1899, samoin kuin kunnanlääkärinä Nurmijärvellä ja Kauhavalla sekä piirilääkärinä Kajaanissa 1922–1929 ja Kokkolassa 1929–1934. Blåfield oli aateliston edustaja valtiopäivillä 1897.

## Lähteet
Pan Amin lento 830

**Pan Amin lento 830** oli Pan Amin reittilento, joka kiersi maailman New Yorkista itään. Lennon Tokiosta Honoluluun kulkevalla osuudella 11. elokuuta 1982 olleessa Boeing 747-121 -koneessa räjähti pommi sen lähestyessä Honolulua. Istuintyynyn alle asetettu pommi tappoi yhden matkustajan, teki reiän matkustamon lattiaan ja vaurioitti kattoa, mutta kone laskeutui turvallisesti Honoluluun.

Pommin toi koneeseen jordanialaissyntyinen palestiinalainen Mohammed Rashed, joka kuului Palestiinan vapautuksen kansanrintamasta erkaantuneeseen toukokuun 15. päivän terroristiryhmään. Hänet pidätettiin vuonna 1988 Kreikassa ja tuomittiin 15 vuodeksi vankeuteen, joskin hänet vapautettiin hyvän käytöksen ansiosta jo vuonna 1996. FBI pidätti hänet Egyptissä vuonna 1998. Hänet tuotiin Yhdysvaltoihin, jossa hän myönsi syyllisyytensä oikeudenkäynnissä vuonna 2002. Hän vapautui vankilasta vuonna 2013, minkä jälkeen Yhdysvaltain maahanmuuttoviranomaiset ottivat hänet haltuunsa odottamaan karkotusta maasta. Hänet karkotettiin lopulta Mauretaniaan vuonna 2016.

## Lähteet
Raimo Aarras

**Raimo Rainer Aarras** (18. helmikuuta 1931 Turku – 17. toukokuuta 2023) oli suomalainen taidemaalari.

Aarras opiskeli Turun piirustuskoulussa vuosina 1952–1953 muun muassa Otto Mäkilän johdolla. Aarras piti ensimmäisen näyttelynsä 1952 ja hän oli 1950- ja 1960-luvuilla keskeinen henkilö Turun taidepiireissä. Vuonna 1960 Aarras oli mukana perustamassa Arte-taiteilijayhdistystä Turkuun. Hänen maalauksensa muuttuivat alkuaikojen surrealismista esittävämpään suuntaan.

__NOTOC__
## Kirjallista tuotantoa
* *Kalannin kirkko ja sen kalkkimaalaukset*. Kalannin seurakunta, Turku 1961
* *Kalannin kotiseutumuseo*. Kalannin kotiseutumuseo, Kalanti 1972
* *[[Edwin Lydén]]*. Taidehistoriallisia tutkimuksia 5. Taidehistorian seura, Helsinki 1980

## Kirjallisuutta
* *Raimo Aarras*; esseen teksti Esa Sirkka. R. Arras, Uusikaupunki 1993

## Lähteet

## Aiheesta muualla
* Aarras liikkuu ajassa ja paikassa, Turun Sanomat 28.6.2005
* Raimon kammarista Italian auringon alle, Vakka-Suomen Sanomat 13.1.2020
Uno Otto Honka

**Uno Otto Honka**, ent. **Bremer** (19. kesäkuuta 1858 Perniö – 18. kesäkuuta 1936 Helsinki) oli suomalainen virkamies, koulunjohtaja ja moninkertainen valtiopäivämies. 

## Henkilöhistoria
Hongan vanhemmat olivat vuorineuvos Viktor Zebor Bremer ja Ottiliana Matilda Rehbinder ja puoliso vuodesta 1888 yhteiskoulun johtaja Aina Maria Hagan. Honka valmistui agronomiksi Mustialasta 1882 ja toimi 1885–1887 Turun ja Porin läänin apulaislääninagronomina. Tilanhoitaja ja maanviljelyskoulun johtaja Tuorlassa Honka oli 1887–1904 ja virkatalojen tarkastaja ensin Turun ja Porin läänissä ja sitten Vaasan läänissä 1908–1925. Hän oli talonpoikaissäädyn valtiopäiväedustaja 1891, 1894, 1897, 1899 ja 1900. 

Poliitikko Aarne Honka ja oikeuskansleri Olavi Honka olivat Uno Otto Hongan poikia.

## Julkaisuja
* *Heinäsiemenkaupasta ja siemenviljelyksestä kansantaloudelliselta kannalta katsottuna*, 1898

## Lähteet
Bertel Gripenberg (arkkitehti)

**Bertel Edvard Leonard (Bobi) Gripenberg** (19. helmikuuta 1920 Helsinki – 5. huhtikuuta 2013 Espoo) oli suomalainen arkkitehti.

Bertel Gripenberg pääsi ylioppilaaksi 1939 ja aloitti samana vuonna opinnot Teknillisessä korkeakoulussa. Sotavuodet hän palveli ilmatorjuntatykistössä. Hän oli työssä vuodesta 1945 isänsä Ole Gripenbergin arkkitehtitoimistossa ja hän valmistui arkkitehdiksi 1953. Hänestä tuli toimiston osakas 1955 ja hän sai toimiston kokonaan omistukseensa 1971. Toimiston nimeksi tuli 1974 Arkkitehtitoimisto Gripenberg & Co ja vuonna 1987 Bertel Gripenbergin osakkuus siirtyi hänen pojalleen Jörn Gripenbergille. Gripenberg suunnitteli useita teollisuusrakennuksia Suomeen ja vuodesta 1974 alkaen hänen toimistonsa toteutti useita suuria projekteja Neuvostoliitossa, muun muassa Moskovan lentorahtiterminaalin ja taide- ja kulttuurikeskuksen Siperiaan. Gripenberg suunnitteli myös rivitaloja, asuintaloja, huviloita ja vapaa-ajan rakennuksia. Hän jäi eläkkeelle 1991.

## Suunnittelutöitä

* Virkby samskola (nyk. Källhagens skola, Lohja 1950, Ole Gripenbergin kanssa 
* Hapankaivontie 10, Lohja 1952, Ole Gripenbergin kanssa 
* Pähkinäniemen puistotie 6, Lohja 1953 
* Pähkinäniemen puistotie 8, Lohja 1954 
* Tytyrin kaivostorni, Lohja 1954, Ole Gripenbergin kanssa 
* Hapankaivontie 8, Lohja 1955, Ole Gripenbergin kanssa 
* Virkby samskolanin opettajien asuinrivitalo, Lohja 1956 
* Virkkalan kalkki- ja sementtitehtaan konepajarakennus, Lohja 1956 ja 1974, Ole Gripenbergin kanssa 
* Stockmannin tavaratalo, Tampere 1957, Ole Gripenbergin kanssa
* Wiklundin tavaratalo, Turku 1957, Ole Gripenbergin kanssa
* Hartwallin tehdasrakennukset, Konala
* Siporex-tehdas, Ikaalinen
* Suomen Tupakan tehdasrakennus, Lauttasaari
* Teknoksen tehdasrakennukset Pitäjänmäellä ja Rajamäellä
* Sunilan selluloosatehtaan laajennus- ja uudistustyöt Alvar Aallon valvonnassa, Kotka
* Astran lääketehdas Kauklahdessa
* Pähkinäniemen puistotie 3, Lohja 1962 
* Virkkalan kalkki- ja sementtitehtaan asuntolarakennus, Lohja 1963 
* Virkkalan kalkki- ja sementtitehtaan ruokalarakennus, Lohja 1963 
* Virkkalan kalkki- ja sementtitehtaan vahtitupa- ja toimistorakennus, Lohja 1965 
* Raajarikkoisten koulusäätiön cp-koulu, Kiskontie 19 B, Helsinki, 1968
* Ilmatorjunnan muistomerkki, Länsi-Musta, Suomenlinna 1969

## Lähteet
Obanazawa

**Obanazawa** () on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin koillisosassa Obanazawan allaslaaksossa. Kaupungin läpi virtaa Mogamijoen sivujoki Nyū. Idässä kaupungin alue nousee Ōuvuorille ja rajautuu Miyagin prefektuuriin. Obanazawassa on 15&nbsp;452 asukasta (lokakuussa 2020) ja sen pinta-ala on 372,53 neliökilometriä.

Edo-kaudella 1600–1800-luvuilla Obanazawa kehittyi markkinapaikkana, Ushū-kaidō-tiereitin postiasemana (*[[shukuba]]*) ja paikallisena hallintokeskuksena (*[[jin’ya]]*). Läheisen Nobesawan hopeakaivoksen vuoksi alue oli suoraan Tokugawa-bakufun hallinnassa. Kaupunkioikeudet osana Japanin nykyistä kunnallishallintoa Obanazawalle myönnettiin vuonna 1959. Seutu tunnetaan runsaslumisuudestaan. Siellä viljellään muun muassa riisiä, tattaria ja vesimeloneja. Silkinviljely oli aiemmin merkittävä elinkeino. Kaupunkiin on sijoittunut myös elektroniikkateollisuutta.

Obanazawan nähtävyyksiin kuuluu Ginzan-onsenin kuuma lähde, joka sijaitsee Funagatavuoren juurella. Sen ympäristö on osa prefektuurin luonnonpuistoa.

## Kuvia

Tiedosto:Obanazawa city hall, Yamagata.JPG|Obanazawan kaupungintalo
Tiedosto:Ginzan Onsen - Inns (銀山温泉 - 旅館松本, 昭和館, 銀山川, 八木橋商店, 旅籠いとうや, 能登屋旅館, 旅館永澤平八, かじか庵, 旅館藤屋) (2015-03-07 by Eiji Kikuta @Pixabay 1366873).jpg|Ginzan-onsen talvella
Tiedosto:白銀の滝 Sirogane Falls - panoramio.jpg|Shiroganen vesiputous
Tiedosto:ShintsurukoDam3.JPG|Näkymä Shin-Tsurukon padolta
Tiedosto:Obanazawa city center area Aerial photograph.1976.jpg|Obanazawan kantakaupunki vuoden 1976 ilmakuvassa


## Lähteet

## Aiheesta muualla

* Kaupungin internetsivut
Palisades Park

**Palisades Park** on kunta (''borough'') Yhdysvaltojen New Jerseyn osavaltiossa Bergenin piirikunnassa. Sen asukasluku oli vuoden 2010 väestönlaskennan mukaan 19&nbsp;622.

## Maantiede

Palisades Park sijaitsee New Jerseyn Bergenin piirikunnassa.

## Historia

Nykyisen Palisades Parkin alueen ensimmäiset siirtolaiset tulivat Alankomaista. Seutu oli maanviljelykäytössä aina 1800-luvulle saakka, jolloin rautateiden saapuminen toi mukanaan teollisuutta ja uusia asukkaita. Paikalle muutti myös monia New Yorkissa työssä käyviä. Palisades Park kuului Hackensackin kaupunkiin (township) vuoteen 1871 saakka, jolloin se liitettiin Ridgefieldiin. Oma kaupunkinsa (borough) Palisades Parkista tuli vuonna 1899. Osa uudesta kaupungista liitettiin Fort Leen kaupunkiin vuonna 1909.

Vuonna 1909 oli myös avattu Palisades Amusement Park-huvipuisto. Koska nimet sekoitettiin usein keskenään, Palisades Parkin asukkaat yrittivät epäonnistuen muuttaa kaupungin nimen äänestyksellä ensin vuonna 1914 Oakdeneksi ja vuonna 1923 Morsemereksi. 1990-luvulta lähtien kaupunkiin on kasvanut suuri korealainen yhteisö.

## Talous
Kotitalouksien keskimääräiset vuosittaiset ansiot Palisades Parkissa aikavälillä 2014–2018 olivat 64&nbsp;684 USD ja henkilöä kohden 32&nbsp;325 USD. 12&nbsp;% väestöstä eli köyhyysrajan alapuolella.

## Väestö
Kunnan asukasluku oli vuoden 2010 väestönlaskennan mukaan 19&nbsp;622 ja vuoden 2019 arvion mukaan 20&nbsp;715. Kaupungin asukkaista 28,8&nbsp;% oli taustaltaan valkoisia (latinot pois lukien 18,1&nbsp;%), 1,1&nbsp;% afroamerikkalaisia, 20,2&nbsp;% latinoja mistä tahansa rodusta ja 59,3&nbsp;% aasialaisia. 78,9&nbsp;% kaupungin asukkaista puhui kotonaan jotakin muuta kieltä, kuin englantia ja 63,8&nbsp;% kaupungin asukkaista oli syntynyt ulkomailla.

## Lähteet
Hammonton

**Hammonton** on Yhdysvaltain New Jerseyn osavaltiossa sijaitseva kunta (*town*), jossa asuu 13&nbsp;909 asukasta (2020). Kunnan väkiluku vähenee. Hammonton sijaitsee Atlanticin piirikunnassa.

## Väestö
Hammontonin väestön mediaani-ikä on 42,3 vuotta, ja se on miehillä hieman korkeampi kuin naisilla, mutta silti Hammontonissa on selvästi enemmän miespuolisia henkilöitä 0-5-vuotiaiden ikäluokassa. Hammontonissa on kuitenkin selvästi enemmän miehiä myös 50-55-vuotiaiden ikäluokassa. Hammontonissa on 5&nbsp;127 kotia, joista 29 prosenttia on vuokrattu. Hammontonin väestöstä 75&nbsp;% on englanninkielisiä, ja 65 vuotta täyttäneistä 86&nbsp;% on englanninkielisiä. Kunnassa asuu 780 veteraania, joista 36,5&nbsp;% taisteli Vietnamin sodassa.

## Lähteet
Jarkko Volanen

**Jarkko Tapani Volanen** (s. 1971) on helsinkiläinen kirjailija ja väitöskirjatutkija Helsingin yliopistossa. Häneltä on ilmestynyt kolme romaania: *Hiekankantajat* (2017, Teos), *Varjoihmiset* (2020, Teos) ja *Vainovalkeat* (2025, Teos). *Varjoihmiset* ylsi paitsi vuoden 2020 Tiiliskivi-palkinnon finalistiksi myös vuoden 2021 Runeberg-palkinnon pitkälle ehdokaslistalle. *Vainovalkeat* oli vuoden 2025 kaunokirjallisuuden Finlandia-palkintoehdokkaana.  
## Lähteet

## Aiheesta muualla
* Jarkko Volanen Kirjasammossa
Tammisaaren paloasema

{
  "type": "FeatureCollection",
  "features": [
    {
      "type": "Feature",
      "properties": {
      "marker-color": "FF6347",
      "marker-size": "medium",
      "marker-symbol": "fire-station"
},
      "geometry": {
        "type": "Point",
        "coordinates": [
          23.466319,
          59.981935
        ]
      }
    }
  ]
}
**Tammisaaren paloasema** (asema 80) on Länsi-Uudenmaan pelastuslaitoksen alaisuudessa toimiva paloasema Raaseporin Tammisaaressa. Tammisaaren paloasema on rakennettu v. 1972 ja sittemmin saneerattu ja laajennettu vuonna 2009. Paloasemalle on sijoitettuna johtoyksikkö, pelastusyksikkö, puomitikasyksikkö, miehistönkuljetusauto, huoltoauto, koukkulavayksikkö, kaksi maastoajoneuvoa sekä kaksi ambulanssia. Lisäksi paloaseman käytettävissä on yhteensä neljä venettä. 

Vakituisen paloaseman lisäksi samassa rakennuksessa toimii myös pelastuslaitoksen sopimuspalokunta Ekenäs FBK. 

## Aseman yksiköt

## Lähteet
Rubidiumkloridi

**Rubidiumkloridi** (RbCl) on rubidium- ja kloridi-ionien muodostama epäorgaaninen ioniyhdiste. Yhdistettä käytetään muiden rubidiumyhdisteiden valmistukseen ja lääketieteessä.

## Ominaisuudet, valmistus ja käyttö
Huoneenlämpötilassa rubidiumkloridi on valkoista ja hygroskooppista kiteistä ainetta. Rubidiumkloridi on polymorfista ja sillä on kolme kidemuotoa. Jokaisen muodon alkeiskoppi on kuutiollinen ja rakenteet muistuttavat natriumkloridin, cesiumkloridin ja sinkkisulfidin rakenteita. Yhdiste liukenee erittäin hyvin veteen ja liukenee hieman myös metanoliin.

Rubidiumkloridia valmistetaan neutraloimalla rubidiumhydroksidia tai -karbonaattia vetykloridilla.
:RbOH + HCl → RbCl + H2O 
:Rb2CO3 + 2 HCl → 2 RbCl + H2O + CO2

Rubidiumkloridia käytetään muun muassa muiden rubidiumyhdisteiden ja metallisen rubidiumin valmistamiseen, polttoaineiden oktaanilukua kohottavana aineena ja biomolekyylien kuten DNA:n erottamiseen. Rubidiumin isotooppia 82Rb sisältävää rubidiumkloridia käytetään merkkiaineena sydämen positroniemissiotomografiassa.

## Lähteet
Piscataway

**Piscataway** on kunta (*township*) Yhdysvaltojen New Jerseyn osavaltiossa Middlesexin piirikunnassa. Sen asukasluku oli vuoden 2010 väestönlaskennan mukaan 56&nbsp;044.

## Maantiede

Piscataway sijaitsee New Jerseyn osavaltiossa Middlesexin piirikunnassa. Matkaa New Yorkin kaupunkiin on noin 55 kilometriä.

## Historia

Piscataway on New Jerseyn viidenneksi vanhin kunta. Englannin kuningas Kaarle II antoi nykyisen Piscatawayn veljelleen Yorkin herttua Jaakolle vuonna 1664  ja Jaakko antoi maata edelleen tuttavilleen. Paikkakunnan ensimmäiset siirtolaiset saapuivat New Hampshirestä vuonna 1666. Nimi Piscataway johdettiin paikannimestä Piscataqua New Hampshirestä ja sen merkityksestä ei ole varmuutta. Mahdollisesti nimi on peräisin delawareilta. 

Monet 1700-luvun rakennukset ovat säilyneet Piscatawayn historiallisessa kaupunginosassa River Road-tien varrella. Vanhin rakennus on peräisin vuoden 1720 paikkeilta. Yhdysvaltojen ja brittien joukot kulkivat laueen läpi Yhdysvaltain vapaussodan aikana. George Washingtonin johtamat amerikkalaiset joukot lepäsivät Piscatawayssä Monmouthin taistelun jälkeen heinäkuussa 1778.

## Talous
Kotitalouksien keskimääräiset vuosittaiset ansiot Piscatawayssä aikavälillä 2014–2018 olivat 93&nbsp;534 USD ja henkilöä kohden 32&nbsp;575 USD. 7,5&nbsp;% väestöstä eli köyhyysrajan alapuolella.

## Väestö
Kunnan asukasluku oli vuoden 2010 väestönlaskennan mukaan 56&nbsp;044 ja vuoden 2019 arvion mukaan 56&nbsp;837. Kaupungin asukkaista 34,8&nbsp;% oli taustaltaan valkoisia (latinot pois lukien 26,9&nbsp;%), 20,1&nbsp;% afroamerikkalaisia, 12,2&nbsp;% latinoja mistä tahansa rodusta ja 38,6&nbsp;% aasialaisia. 37,9&nbsp;% kaupungin asukkaista puhui kotonaan jotakin muuta kieltä, kuin englantia ja 32,3&nbsp;% kaupungin asukkaista oli syntynyt ulkomailla.

## Koulutus
Piscatawayssä sijaitsevat Rutgersin yliopiston Buschin ja Livingstonin kampukset, sekä Robert Wood Johnson Medical School.

## Lähteet

## Aiheesta muualla
Sagae

**Sagae** () on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin keskiosassa Yamagatan allaslaakson länsireunalla. Pohjoisessa kaupungin alue nousee Dewavuorille lähes 1,5 kilometrin korkeuteen. Kaupungin keskusta on rakentunut Mogami- ja Sagaejokien väliin. Sagaessa on 41&nbsp;313 asukasta (maaliskuussa 2018) ja sen pinta-ala on 139,03 neliökilometriä.

Sagae kehittyi Kamakura-kaudelta 1500-luvun lopulle saakka linnanaluskaupunkina. Sittemmin Edo-kaudella sinne sijoitettiin paikallinen hallintokeskus. Alue oli pääosin suoraan Tokugawa-bakufun hallinnassa. Meiji-restauraation jälkeen Sagaesta tehtiin Nishi-Murayaman piirikunnan pääkaupunki, jonne valmistui rautatieyhteys 1920-luvun alussa. Kaupunkioikeudet osana Japanin nykyistä kunnallishallintoa Sagae sai vuonna 1954, kun Sagaen maaseutukaupunkiin liitettiin neljä kyläkuntaa. Kaupungissa on elintarvike- ja tekstiiliteollisuutta. Maaseutualueilla tuotetaan etenkin kirsikoita.

Sagaen rakennettuun kulttuuriperintöön kuuluu historiallisesti vaikutusvaltainen Jion-jin temppeli, jonka päähalli on valittu Japanin tärkeäksi kulttuuriomaisuudeksi. Kaupungissa toimii Sagae-onsenin kuuma lähde. Sagaeta palvelee JR Higashi-Nihonin Aterazawa-linja.

## Kuvia

Tiedosto:CityOffice SAGAE 2013.jpg|Sagaen kaupungintalo
Tiedosto:SagaeHachimangu Sandou2.JPG|Sagae Hachiman-gū
Tiedosto:Nishi-Sagae Platform 2006.jpg|Nishi-Sagaen rautatieasema
Tiedosto:Garyu-kyo.JPG|Garyūn silta
Tiedosto:Sagae city center area Aerial photograph.1976.jpg|Sagaen kantakaupunki vuoden 1976 ilmakuvassa


## Lähteet

## Aiheesta muualla

* Kaupungin internetsivut
Tao Geoghegan Hart

**Tao Geoghegan Hart** (s. 30. maaliskuuta 1995 Lontoo) on englantilainen maantiepyöräilijä. Hän on kilpaillut korkeimmalla ammattilaistasolla, UCI World Tourilla, kaudesta 2017 lähtien. Hän edusti vuoteen 2023 saakka Team Sky / Ineos Grenadiers -joukkuetta ja vuodesta 2024 lähtien Lidl-Trekiä. Hän on Italian ympäriajon voittaja.

Geoghegan Hart voitti vuoden 2020 Italian ympäriajossa Piancavalloon päättyneen 15. etapin ja Sestriereen päättyneen 20. etapin. Ennen päätösetappia hän oli kokonaiskilpailussa toisena, vain 0,86 sekuntia Jai Hindleylle jääneenä. Viimeisenä ajetulla aika-ajoetapilla hän varmisti kokonaisvoittonsa 39 sekunnin erolla Hindleyyn. Hän voitti myös nuorten kilpailun.

## Saavutuksia

Lähteet: Pro Cycling Stats, Cycling Archives
;2012
:Ratapyöräilyn nuorten EM-kilpailut, joukkuetakaa-ajossa hopeaa
;2013
:Tour of Istria, kokonaiskilpailun ja 2. etapin voitto
:Giro Internazionale della Lunigiana, kokonais-, piste- ja mäkikirikilpailun sekä 1. etapin voitto
;2015
:USA Pro Challenge, nuorten kilpailun voitto
;2016
:Trofeo Piva, voitto
:Tour of the Gila, nuorten kilpailun voitto
:Tour de Savoie Mont Blanc, 5. etapin voitto
;2018
:Kalifornian ympäriajo, kokonaiskilpailussa viides
;2019
:Tour of the Alps, kokonaiskilpailussa toinen, 1. ja 4. etapin voitto
:Puolan ympäriajo, kokonaiskilpailussa viides
:Espanjan ympäriajo, kokonaiskilpailussa 20:s, 16. etapilla toinen, 15. etapilla kolmas
;2020
:Volta a la Comunitat Valenciana, kokonaiskilpailussa kolmas
:Italian ympäriajo, kokonaiskilpailun ja nuorten kilpailun voitto, mäkikirikilpailussa toinen, 15. ja 20. etapin voitto, 18. etapilla toinen
;2022
:Espanjan ympäriajo, kokonaiskilpailussa 19:s
;2023
:Volta a la Comunitat Valenciana, kokonaiskilpailussa kolmas, 4. etapin voitto
:Tirreno–Adriatico, kokonaiskilpailussa kolmas
:Tour of the Alps, kokonais- ja pistekilpailun sekä 1. ja 2. etapin  voitto
:Italian ympäriajo, 9. etapilla (aika-ajo) kolmas
;2025
:Slovenian ympäriajo, kokonaiskilpailussa kolmas 

## Lähteet
Canon EOS 90D

**Canon EOS 90D** on Canonin digitaalinen järjestelmäkamera, joka julkaistiin 28. elokuuta 2019. Siinä on 32 megapikselin APS-C-kokoinen CMOS-kenno. Kameralla voi kuvata jopa 11 kuvaa sekunnissa ja videoida 4K-laadulla 30 kuvaa sekunnissa tai FullHD-laadulla 120 kuvaa sekunnissa. Kamerassa on kolmen tuuman kääntyvä kosketusnäyttö ja tuki Bluetoothille ja Wi-Fi:lle. Kameran runko painaa akun kanssa 701 grammaa.

Canon EOS 90D on Canon EOS 80D:n seuraaja.

## Lähteet

## Aiheesta muualla
* Canon EOS 90D Canonin sivuilla
Pohjoismaiden konservatiivinuoret

**Pohjoismaiden konservatiivinuoret** (, NUU) on vuonna 1946 Göteborgissa perustettu Pohjoismaiden konservatiivisten poliittisten nuorisojärjestöjen kattojärjestö. NUU:n muodostavat Kokoomusnuoret Suomesta, Moderata Ungdomsförbundet Ruotsista, Konservativ Ungdom Tanskasta, Unge Høyre Norjasta, Ungir sjálfstæðismenn Islannista ja Unga Moderaterna Ahvenanmaalta.

NUU:ta johtavat puheenjohtaja sekä varapuheenjohtaja. NUU-organisaatiot osallistuvat Nuorten Pohjoismaiden neuvoston (UNR) toimintaan omana ryhmänään. UNR järjestetään kerran vuodessa ennen Pohjoismaiden neuvoston istuntoa.

Yhdistyksen hallituksen muodostavat vuonna 2022 Aino Kovalainen, Carl Pfeiffer, Oscar Sameland, Selma Gudjonsdottir ja Frederik Møller. Yhdistyksen kotipaikka vaihtui syksyllä 2020 Kööpenhaminasta Helsinkiin.

## Katso myös
* Nuorten Pohjoismaiden neuvosto
* Pohjoismaiden neuvosto
* FNSU
* Pohjoismaiden Keskustanuoret
* Pohjoismaiden kristillisdemokraattiset nuoret
* Socialistisk Ungdom i Norden

## Lähteet
Kreetan sota (205–200 eaa.)

**Kreetan sota** (205–200 eaa.) oli antiikin aikainen sota, jossa Makedonian valtakunnan kuningas Filippos V, Aitolian liitto, useat Kreetan kaupunkivaltiot sekä spartalaiset merirosvot taistelivat Rhodoksen ja myöhemmin Pergamonin Attalos I:n, Byzantionin, Kyzikoksen, Ateenan ja Knossoksen joukkoja vastaan.

Makedonialaiset olivat juuri saattaneet ensimmäisen makedonialaissodan päätökseen, ja kun Filippos näki mahdollisuuden voittaa Rhodos, hän solmi liiton Aitolian ja Spartan merirosvojen kanssa. Filippos solmi liittouman myös useiden tärkeiden kreetalaisten kaupunkien, kuten Hierapytnan ja Oluksen kanssa. Rhodoksen laivaston ja talouden kärsiessä merirosvojen hyökkäyksistä, Filippos uskoi, että hänen olisi mahdollista murskata Rhodoksen valta. Tavoitteensa saavuttamiseksi hän solmi liiton Seleukidien valtakunnan kuninkaan Antiokhos III Suuren kanssa Egyptin Ptolemaios V:tä vastaan (Seleukidien valtakunta ja Egypti olivat diadokki -valtioita). Filippos aloitti hyökkäyksen  Ptolemaioksen ja Rhodoksen liittolaisten maihin Traakiassa ja Marmaranmeren ympäristössä.

Vuonna 202 eaa. Rhodos yhdisti laivastonsa liittolaistensa Pergamonin, Kyzikoksen ja Byzantionin kanssa ja he kukistivat Filippoksen Khioksen taistelussa. Vain muutama kuukausi myöhemmin Filippoksen laivasto kukisti rhodoslaiset Laden taistelussa. Samalla kun Filippos ryösteli Pergamonin aluetta ja hyökkäsi Kaarian kaupunkeihin, Pergamomin Attalos I lähti Ateenaan muutaakseen sodan suunnan. Hän onnistui saamaan liittouman ateenalaisten kanssa, jotka julistivat välittömästi sodan makedonialaisille. Makedonin kuningas ei voinut pysyä toimettomana; hän hyökkäsi Ateenaan laivastonsa ja jalkaväkensä kanssa. Roomalaiset varoittivat häntä kuitenkin sodanjulistuksen uhalla vetäytymästä. Rhodoksen ja Pergamonin laivaston aiheuttaman tappion jälkeen Filippos hyökkäsi ennen vetäytymistään Abydoksen kaupunkiin Hellespontoksella. Abydos vallattiin pitkän piirityksen jälkeen ja suurin osa kaupungin asukkaista teki itsemurhan. Filippos ei hyväksynyt Rooman uhkavaatimusta hyökkäyksen lopettamisesta Kreikan kaupunkeihin, ja roomalaiset julistivat sodan Makedonialle. Tämä jätti kreetalaiset kaupungit ilman merkittäviä liittolaisia, ja siksi Kreetan suurin kaupunki Knossos liittoutui Rhodoksen kanssa. Tämän vuoksi sekä Hierapytna että Olus antautuivat ja joutuivat allekirjoittamaan Rhodokselle ja Knossokselle suotuisan sopimuksen.
Opatówin piirikunta

**Opatówin piirikunta** () on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 52&nbsp;089. Piirikunta on jaettu kahdeksaan maalaiskuntaan, jotka ovat Baćkowice, Iwaniska, Lipnik, Opatów, Ożarów, Sadowie, Tarłów sekä Wojciechowice ja niissä on kylien lisäksi kaksi kaupunkia; hallintokeskus Opatów ja Ożarów.

Opatówin piirikunnan pinta-alasta arviolta 15,6 prosenttia oli metsän peitossa vuonna 2018.

Opatówin piirikunnan työttömyysaste oli vuoden 2018 lopussa 13,6 prosenttia. Luku on huomattavan korkea koko Puolan työttömyysasteeseen verrattuna.

Vuoden 2019 lopussa Opatówin piirikunnassa arvioitiin olevan 52&nbsp;089 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 55&nbsp;661 ja sen ennakoidaan vuoteen 2050 mennessä pienenevän 39&nbsp;730 asukkaaseen. Alle 18-vuotiaiden arvioitiin vuoden 2019 lopussa muodostaneen 16,3 prosenttia piirikunnan väestöstä, työikäisten 60,3 prosenttia ja eläkeikäisten 23,4 prosenttia väestön keski-iän ollessa 43,2 vuotta. Elävänä syntyneiden määrä oli vuonna 2019 yhteensä 415 lasta.

## Lähteet
Max Besselink

**Max Besselink** (s. 4. huhtikuuta 2002 Helsinki) on suomalainen koripalloilija, pelipaikaltaan laitahyökkääjä.

## Pelaajaura

Besselink on Helsingin NMKY:n kasvatti (ensimmäinen seura oli Wartti Basket) ja pelasi seuran nuorisojoukkueissa 16-, 17- ja 19-vuotiaiden SM-sarjoja. Vuonna 2019 hän voitti 17-vuotiaiden SM-pronssia. Besselink nousi myös HNMKY:n miesten edustusjoukkueeseen pelaten miesten I-divisioona A:ssa vuosina 2018–2020.

Vuonna 2019 Besselink valittiin arvostetulle NBA:n ja FIBA:n järjestämälle Basketball Without Borders -leirille. Kesäkuussa 2020 Besselink siirtyi Korisliigassa pelanneeseen Helsinki Seagullsiin. Syksystä 2021 lähtien hän suuntaa pelaamaan Yhdysvaltain korkeimmassa yliopistosarjassa Santa Clara Universityn joukkueessa, ja yliopistosääntöjen vuoksi Seagulls ei maksanut Besselinkille lainkaan palkkaa.

Korisliiga-debyytissään Besselink teki viisi pistettä. Kolmannessa ottelussaan Kouvoja vastaan hän teki jo 15 pistettä ja otti kahdeksan levypalloa. Korisliigan piste-ennätyksensä (19) Besselink heitti marraskuussa Korihaita vastaan. Siirtorajan jo umpeuduttua helmikuussa 2021 Besselink nostatti mediahuomiota palaamalla pelaamaan loppukaudeksi divisioonatasolle HNMY:n joukkueeseen.

## Yksityiselämä

Besselinkin isä, kanadalainen Gerry Besselink pelasi koripalloilijana viisi miesten SM-sarjakautta vuosien 1989–1997 välissä ja edusti Kanadaa vuoden 1986 MM-kilpailuissa. Besselinkin suomenruotsalaistaustainen äiti Nina Besselink (o.s. Johansson) pelasi Suomen maajoukkueessa ja seitsemän kautta naisten SM-sarjaa voittaen kahdesti Suomen mestaruuden. Besselinkillä on Maria-niminen sisko ja myös koripalloa pelaava Michael-veli.

Besselink varttui Helsingin Vartiokylässä. Hänen äidinkielensä on ruotsi. Isänsä kanssa hän puhuu englantia, ja suomi on hänen kolmanneksi vahvin kielensä.

## Lähteet
* Max Besselink Suomen Koripalloliitto

### Viitteet
Kunów

**Kunów** on kaupunki Ostrowiecin piirikunnassa Puolassa. Kunówin kaupungin arvioitu väkiluku oli vuoden 2019 lopussa 2&nbsp;936. Asukkaista 49,3 prosenttia oli naispuolisia ja 50,7 miespuolisia. Alle 18-vuotiaat muodostivat väkiluvusta 15,2 prosenttia, työikäiset 59,3 prosenttia ja eläkeikäiset 25,5 prosenttia väestön keski-iän ollessa 43,7 vuotta. Vuonna 2019 kaupungissa syntyi 20 lasta.

## Lähteet
Hohtoviiva-ahven

**Hohtoviiva-ahven** (*Mesonauta insignis*) on kirjoahventen (Cichlidae) heimoon kuuluva makeissa vesissä elävä kalalaji. Se on sukunsa *[[Mesonauta]]* tyyppilaji. Hohtoviiva-ahvenen tieteellinen lajinimi *insignis* tulee latinan kielestä ja tarkoittaa arvokasta tai huomattavaa. Hohtoviiva-ahventa pidetään sekä akvaariokalana että ruokakalana. Laji on suosittua ruokaa etenkin savustettuna.

## Koko ja ulkonäkö

Hohtoviiva-ahvenen standardipituus on noin 9,4 senttimetriä ja kokonaispituus 20 senttimetriä.

## Levinneisyys ja elinympäristö
Hohtoviiva-ahventa tavataan Amazon- ja Orinoco-jokien altailta Brasiliasta sekä Rio Negro -joen ojista Kolumbiasta ja Venezuelasta. Lajin elinympäristöä ovat hitaasti virtaavat joet, järvet, ja suot. Hohtoviiva-ahven on kaikkiruokainen. Laji voi munia yhden kudun aikana korkeintaan 1&nbsp;000 mätimunaa, jotka kuoriutuvat kolmen vuorokauden kuluttua. Hohtoviiva-ahven elää noin 26–30 asteen lämpöisissä vesissä. Sopiva pH-arvo sille on 5–8 ja dH-arvo 1–19.

## Lähteet
All Together Now Suomi

**All Together Now Suomi** on 24. lokakuuta 2020 Nelosella alkanut suomalainen versio brittiläisestä All Together Now -ohjelmaformaatista. Ohjelmassa tavalliset suomalaiset ihmiset pääsevät laulamaan ”Sataseksi” kutsutun satapäisen tuomariston eteen. Osallistujat saavat pisteitä sen mukaan, kuinka moni tuomariston jäsen nousee seisomaan ja yhtyy lauluun. Ohjelman juontajana toimii Jaana Pelkonen, ja tuomariston kapteenina toimii Laura Voutilainen. Ohjelma on kuvattu kevään 2020 alussa Vantaan Veromiehessä Helsinki Airport Studiosilla.

## Ohjelman kulku
Kukin yksittäinen esiintyjä tai esiintyjäryhmä esiintyy vuorollaan sadasta henkilöstä koostuvalle tuomaristolle. Jos yksittäinen tuomari pitää esityksestä, hän pomppaa pystyyn ja alkaa laulaa mukana. Esiintyjän esityksestä saama pistemäärä riippuu esitykseen liittyneiden tuomareiden määrästä, joka esitetään sekä kotikatsojille ruudun reunassa että paikan päällä olevalle yleisölle isolla näytöllä. Mikäli kaksi esiintyjää saa saman pistemäärän, tuomaristo äänestää uudelleen.

Kunkin jakson kolme parasta esiintyjää kilpailee finaali- ja semifinaalipaikoista. Eniten pisteitä saanut esiintyjä pääsee suoraan finaaliin, kun taas toiseksi ja kolmanneksi eniten ääniä saaneet esiintyjät esiintyvät uudelleen. Näistä kahdesta esiintyjästä tuomaristo valitsee semifinaaliin pääsevän esiintyjän. Semifinaaliin päässeet esiintyjät kilpailevat pääsystä finaaliin, jonka pääpalkintona on 20 000 euroa.

## Satanen

Ohjelman tuomaristo, ”Satanen", koostuu sadasta suomalaisesta musiikki- ja viihdealan ammattilaisesta. Tuomariston kapteenina toimii Laura Voutilainen. Tunnettuja laulajataustaisia jäseniä ovat muun muassa Eini, Pete Parkkonen, Irina, Nopsajalka, Laura Närhi, Ilta, Aleksanteri Hakaniemi, Mira Luoti, Archie Cruz, Samae Koskinen, Leo, Elias Kaskinen, Nisa Soraya, Tuure Boelius, Laura Pyrrö, Max Vola, Anamaria Rusi ja Knucklebone Oscar. Muita tunnettuja tuomariston jäseniä ovat muun muassa Tuomas Kantelinen, Chike Ohanwe, Pastori Pike, Divet, Jayden Mars, Heikki Puhakainen ja Marjaana Turunen.

## Jaksot

### 1. jakso (24.10.2020)
* Avausesitys: ”Eteen ja ylös” (Satanen)
* Lopetusesitys: ”Edge of Glory” (Satanen, Rafaela, Stella & Ilona ja Sami)

#### Sing off -vaihe

### 2. jakso (31.10.2020)
* Avausesitys: ”Tinakenkätyttö” (Satanen)
* Lopetusesitys: ”Tinakenkätyttö” (Satanen, Astrid ja Vilma)

#### Sing off -vaihe

### 3. jakso (7.11.2020)
*Avausesitys: "Keinutaan" (Satanen)
*Lopetusesitys: ”Keinutaan” (Satanen, Hugo ja Riikka)

#### Sing off -vaihe

### 4. jakso (14.11.2020)

#### Sing off -vaihe

### 5. jakso (21.11.2020)

#### Sing off -vaihe

**6. jakso (28.11.2020)**

**Sing off -vaihe**

**7. jakso (5.12.2020)**

**Sing off -vaihe**

## Jaksolistaus

1 Keskikatsojamäärä televisiossa jakson ensiesityspäivänä.

## Katso myös
* Luettelo televisiosarjan All Together Now Suomi tuomareista

## Lähteet
Petter Adolf Brofeldt

**Petter (Pekka) Adolf Brofeldt** (12. helmikuuta 1843 Kesälahti – 2. elokuuta 1898 Kangasala) oli suomalainen juristi, vankilanjohtaja ja valtiopäivämies. 

## Henkilöhistoria
Brofeldtin vanhemmat olivat  varapastori Petter Johan Fredrik Brofeldt ja Margareta Charlotta Mechelin ja puoliso vuodesta 1869 Anna Augusta Bergström. Brofeldt suoritti tuomarintutkinnon 1866 ja sai varatuomarin arvon 1869. Hän toimi Lappeenrannassa kehruuhuoneen tarkastajana 1871 ja sitten vankilavirkamiehenä, vuodesta 1884  Hämeenlinnan kuritushuoneen ja työvankilan johtajana. Kollegiasessorin arvon hän sai 1882. Brofeldt oli Hämeenlinnan kaupunginvaltuutettu ja valtuuston puheenjohtaja, samoin kuin Hämeenlinnan edustaja porvarissäädyssä valtiopäivillä 1897.

Kalastusneuvos ja Evon kalastuskoeaseman johtaja Pekka Brofeldt (1884–1966) oli Petter Adolf Brofeldtin poika.

## Julkaisuja
* *Berättelse öfver verkställd studieresa till åtskilliga utländska straffanstalter år 1872*, 1873
* *[https://lydia.hameenlinna.fi/files/original/6b4d64be095ada78523eaa684012ed1f.pdf Ohjeita wankiwartioille Hämeenlinnan kuritushuoneessa]*, 1877

## Lähteet
Ostrowiecin piirikunta

**Ostrowiecin piirikunta** () on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 108&nbsp;964. Piirikunnan ainoa kaupunkikunta on hallintokeskus Ostrowiec Świętokrzyski. Viisi maalaiskuntaa ovat Bałtów, Bodzechów, Ćmielów, Kunów sekä Waśniów ja niissä on kylien lisäksi kaksi kaupunkia; Ćmielów ja Kunów.

Ostrowiecin piirikunnan pinta-alasta arviolta 30,7 prosenttia oli metsän peitossa vuonna 2018.

Ostrowiecin piirikunnan työttömyysaste oli vuoden 2018 lopussa 10,6 prosenttia. Luku on huomattavan korkea koko Puolan työttömyysasteeseen verrattuna.

Vuoden 2019 lopussa Ostrowiecin piirikunnassa arvioitiin olevan 108&nbsp;964 asukasta, joista 52,1 prosenttia naispuolisia ja 47,9 prosenttia miespuolisia. Puolan väestönlaskennassa 2011 väkiluvun laskettiin olevan 116&nbsp;277 ja sen ennakoidaan vuoteen 2050 mennessä pienenevän 80&nbsp;169 asukkaaseen. Alle 18-vuotiaiden arvioitiin vuoden 2019 lopussa muodostaneen 14,8 prosenttia piirikunnan väestöstä, työikäisten 59 prosenttia ja eläkeikäisten 26,2 prosenttia väestön keski-iän ollessa 44,7 vuotta. Elävänä syntyneiden määrä oli vuonna 2019 yhteensä 682 lasta.

## Lähteet
Edvard Blomqvist

**Arvid Edvard Blomqvist** (31. elokuuta 1869 Östersundom, Sipoo – 8. heinäkuuta 1932 Helsinki) oli suomalainen hydrografi.

Blomqvist valmistui insinööriksi 1890 ja filosofian kandidaatiksi 1894. Hän opiskeli sitten tähtitiedettä ja geodesiaa Berliinissä ja Potsdamissa valmistuen filosofian lisensiaatiksi 1901 ja filosofian tohtoriksi 1903.

Blomqvist oli vuodesta 1897 lähtien opettajana Polyteknillisessä opistossa ja toimi 1897–1905 geodeettina tie- ja vesirakennusten ylihallituksessa. Hän oli ylihallituksen hydrografisen toimiston esimiehenä 1908–1930. Blomqvist toimi myös 1917–1931 Svenska folkskolans vänner-yhdistyksen puheenjohtajana.

## Julkaisuja
Nimellä *Edv. Blomqvist*:
* *Det finska precisionsnivellementet 1892-1899*, Helsingin yliopiston väitöskirja. Helsingfors 1900
* *Finlands precisionsafvägning 1892-1910*; tekijät Edv. Blomqvist ja Henrik Renqvist. Senaten, Helsingfors 1910
* *Kymijoki ja sen vesistö 1, Teksti*. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
* *Kymijoki ja sen vesistö 2, Tauluja*. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
* *Kymijoki ja sen vesistö 3, Kuviotauluja*. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
* *Vedenkorkeushavaintoja Suomen rannikoilla Helsingin (1879-1912), Viipurin, Lemström'in, Reposaaren, Palosaaren, Ykspihlajan ja Toppilan (1889-1912), Lavolan (1896-1912), Strömman (1899-1912), Skurun (1900-1912), Kotkan (1908-1912) sekä Mäntyluodon (1910-1912): havaintoaineiston käsittely ja yhteenveto*; tekijät Edv. Blomqvist ja Henrik Renqvist. Helsinki 1914
* *En blick på färskvatten-hydrografins utveckling i Finland: föredrag*. Sällskapet för Finlands geografi, Helsingfors 1916
* *Haihtumismittauksia Pyhäjärvessä Tampereen luona vuosina 1912 ja 1913*. Helsinki 1917
* *Finlands vattenkraft och möjligheten att genom sjö- och profilregleringar rationellt utnyttja densamma*. Svenska tekniska vetenskapsakademien i Finland, Helsingfors 1922
* *Vattenståndsförändringar och strandförskjutningar i Pälkänevesi, Joutsenselkä, Längelmävesi och Vesijärvi sjöar sedan början av 1600-talet*. Svenska tekniska vetenskapsakademien i Finland, Helsingfors 1926
* *Kokemäenjoki ja sen vesistö: sarkioita ja kuvioita*. Lisiä Suomen hydrografiaan 3. Hydrografinen toimisto, Helsinki 1927

## Lähteet
Bernhard Rust

**Karl Josef Bernhard Rust** (30. syyskuuta 1883 Hannover – 8. toukokuuta 1945 Berne) oli saksalainen kansallissosialistinen poliitikko, joka toimi Saksan opetusministerinä vuosina 1934–1945.

Rustin isä oli puuseppämestari. Rust opiskeli vuosina 1904–1908 germanistiikkaa, klassista filologiaa, taidehistoriaa ja musiikkia Münchenin, Berliinin, Göttingenin ja Hallen yliopistoissa. Hän oli vuosina 1909–1930 lukionopettajana Hannoverissa, poikkeuksena vuodet 1914–1918, jolloin hän osallistui ensimmäiseen maailmansotaan. Rust sai sodan aikana luutnantin arvon ja hänet palkittiin rautaristillä. Hän haavoittui taistelussa päähän, minkä on väitetty vaikuttaneen pysyvästi hänen henkiseen tasapainoonsa. Rust liittyi kansallissosialistiseen puolueeseen (NSDAP) vuonna 1922. Hän oli vuosina 1925–1940 puolueen Etelä-Hannoverin–Braunschweigin puoluepiirin johtaja eli Gauleiter. Hän johti vuodesta 1929 NSDAP:n edustajaryhmää Hannoverin maapäivillä ja hänet valittiin syyskuun 1930 vaaleissa Saksan valtiopäiville. Hän oli joutunut eroamaan opettajanvirastaan maaliskuussa 1930, kun häntä epäiltiin seksisuhteesta oppilaansa kanssa.

Kansallissosialistien noustua valtaan Saksassa Rust nimitettiin huhtikuussa 1933 Preussin osavaltion kulttuuriministeriksi ja 1. toukokuuta 1934 Saksan tiede-, opetus- ja kansanvalistusministeriksi. Rust yhtenäisti Saksan koululaitoksen ja opettajainkoulutuksen kansallissosialistisen ideologian mukaisiksi. Saksan yliopistoista erotettiin yli tuhat poliittisesti ei-toivottua tai rodultaan ”ei-arjalaista” tutkijaa. Voimakkaan puhdistuksen kohteeksi joutui varsinkin Göttingenin yliopisto, josta erotettiin juutalaisia ja vasemmistolaisia, joukossa maailmankuulut tiedemiehet Albert Einstein ja Fritz Haber. Rustin aloitteesta tulevan puolue-eliitin kouluttamista varten perustettiin nimellä Nationalpolitische Erziehungsanstalten tunnettuja SS:n valvomia erikoiskouluja, joihin valikoitiin oppilaiksi poliittisesti valveutuneita, hyväkuntoisia ja ”puhdasrotuisia” nuoria.

Rustin asema NSDAP:n johdossa heikkeni 1930-luvun jälkipuoliskolta alkaen, mutta hän säilytti opetusministerin tehtävän aina natsivallan kukistumiseen saakka. Hän vajosi myöhempinä vuosinaan masennukseen ja alkoholismiin. Hän teki itsemurhan ampumalla Saksan antautumispäivänä 8. toukokuuta 1945.

## Lähteet

## Aiheesta muualla
Jean-Baptiste Isabey

**Jean-Baptiste Isabey** (11. huhtikuuta 1767 Nancy – 18. huhtikuuta 1855 Pariisi) oli ranskalainen taidemaalari.
Isabey pääsi nuorena Jacques-Louis Davidin oppilaaksi ja hän maalasi hovin jäsenten muotokuvia. Ranskan vallankumouksen jälkeen hän pääsi Napoleonin ja tämän vaimon Josephinen suosioon. Bourbon-restauraation aikana hän maalasi kuningas Ludvig XVIII:n muotokuvan. Taiteilijana hän erikoistui muotokuviin ja miniatyyreihein. Hänen maalaustaan *Napoleon Malmaisonissa* pidetään näköisimpänä hallitsijasta maalatuista teoksista.

Myös Isabeyn pojasta, Eugènesta, tuli kuvataiteilija.

Napoléon-Malmaison Isabey 1801.jpg|Jean-Baptiste Isabey: Napoleon Malmaisonissa, 1801.
Jean Baptiste Isabey - Napoleon I, fransmännens kejsare - NMB 951 - Nationalmuseum.jpg|Jean-Baptiste Isabey: Napoleon I Bonaparte 1807, Ruotsin kansallismuseon kokoelmat. 
Jean-Baptiste Isabey - Portrait of Christine Boyer.jpg|Jean-Baptiste Isabey: Christine Boyerin miniatyyrimuotokuva


## Lähteet

## Aiheesta muualla
* http://www.artnet.com/artists/jean-baptiste-isabey/
Pesujärv

**Pesujärv** (myös *Jõugu järv, 2. Jõuküla järv*) on Virossa Itä-Virumaalla Alutagusen kunnan Jõugan kylässä sijaitseva umpijärvi, joka luetaan kuuluvaksi Jõugan järviryhmään.

## Maantietoa
Järvi on 220 metriä pitkä, 110 metriä leveä, ja sen pinta-ala on 1,9 hehtaaria. Se sijaitsee kahden muun järven kanssa tiheässä ryhmässä. Vaikka järvet sijaitsevat lähekkäin, niiden välillä ei ole ojia tai puroja. Pesujärv sijaitsee Iisakun kautta kulkevalla harjujaksolla (). Järven ympärillä kohoavat kymmenmetriset jyrkät rinteet. Järven suurimmaksi syvyydeksi on mitattu 9,5 metriä. Sen rannoilla ei sijaitse rakennuksia, vaikka sen vierestä kulkee tie. Luoteisrantaan tulee tienhaara ja samassa kohdassa sijaitsee paikallisten käyttämä suosittu uimaranta.

## Luontoarvoja ja luokittelu
Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi.

Jõugan järviryhmässä ovat myös Linajärv ja Liivjärv. Niiden synty liitetään viime jääkauden loppuvaiheeseen, jolloin sulavan mannerjäätikön alta paljastuva maa alkoi lämmetä ja paikalle jäi vedellä täyttyvä kuoppa. Järven synty katsotaan Virossa johtuneen termokarstista, jossa routamaan tilavuus pieneni roudan jään muututtua pohjavedeksi. Toisessa yhteydessä järvien katsotaan syntyneen maahan hautautuneiden jäälohkareiden sulamisesta, jolloin paikalle on jäänyt suppa. Kummasta tässä on ollut kyse jää toistaiseksi auki.

Järvet sijaitsevat vierekkäin, mutta niiden välillä ei ole ojia. Ne ovat siis umpijärviä. Järven vesi tulee sadannasta ja pohjavedestä. Koska sen vesi ei vaihdu, jäävät järveen joutuneet ravinteet sinne. Järvet ovat olleet oligotrofisia, mutta ihmisten käyttäytymisen vuoksi ne ovat hitaasti rehevöitymässä. Järvessä elää vain ruutana, eikä muita kalalajeja ole tavattu. Järvissä on paksu mutapohja, mutta ovat silti vielä yli 5–9 metriä syviä. Kesäisin järvissä korostuu vihreä vedenväri, mikä johtuu levien (*Gonyostomum semen*) suuresta määrästä. Mainittu levä ja järvessä elävät harvasukasmadot ja äyriäiset ovat reliktejä viime jääkaudelta.

Järvi sisältyy Alutagusen kansanpuistoon ().

## Vesistösuhteita
Pesujärv katsotaan kuuluvan Alajõen valuma-alueeseen, vaikka sillä ei olekaan laskuojaa. Alajõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet

## Aiheesta muualla
* Alutaguse rahvuspark, Keskkonnaamet (PDF, )